Ozigo

Ozigo, el ze na frasion de'l  comune de Fregona, in provinsia de Trevizo.

Geografia fìzega
Situà in cołina a sirca 400 m s.l.m., el paeze el se estende inte na sorta de conca naturałe, abrasà da łe Prealpi Bełunezi e proietà so łe sotostanti pianure, de łe cuałe A se ga na anpia panoramega.

Tała pozision ła ga favorìo ła coltivasion de l'ołiver e de l'ùa, da əła cuała A se recava el vin Torcià.

Ozigo el confina a nord co'l comune de Farra d'Alpago (provinsia de Bełun), a est co Montaner, a sud co'l comune de Sarmede e a ovest co'l caołogo Fregona.

Topònemo
El nome Ozigo el deriva da Ausius, ła fameja a ła cuała in epoca romana  zera stà afidà ła custodia de'l teritorio. 
Na varsion popołar ła fa resałir el nome a l'union de Osi (contrasion de Oasi) co'l sufiso –gus- (antigo –cus-), caratarìstego de altri paezi de l'area.

Łoghi d'intarese

Cieza parochiałe
Ła cieza de Ozigo, dedicada a San Giorgio martire, ła se cata in pozision sentrałe e panoràmega; ła só fasada a capana ła ze in stiłe neoclàsego, co un tinpano sostenjùo da cuatro semicołone de órdene iònego.

A łado de ła cieza, edifisi autonomi ze el vecio canpaniłe in piera e ła canònega, so'l cui prospeto prinsipałe el resalta na granda meridiana depenzesta.

Borgade
Osizo el ze formà da numaroze antighe borgade de carater rurałe, de'l cuało drioman A se fornise un ełenco:
Borgo Da Re
Borgo Piazza
Borgo Luca
Borgo Col
Borgo Danese
Borgo Coilsola

Cołe de San Daniełe
So'l Cołe de San Daniełe se erze ła ciezeta dedicada a l'omònemo Santo, da'l cuało A se domina ła pianura veneta; inte'l parìodo de nadałe A ze tradision che cui venja ponesta na steła łuminoza, vizibiłe da tuta l'area sotostante.

 Linganbi foresti 

Categoria:Frasion de ła provincia de Trevixo